Maama wa Buganda Sylvia Nagginda yazaalibwa mu Bungereza mu mwaka gwa lukumi mu lwenda nkaaga mu ebiri. Kitaawe ye mugenzi John Mulumba Luswata eyali ow’e Nkumba, Entebbe, ate maama we ye Rebecca Nakintu Musoke. Sylvia yasomera ku Lake Victoria Primary School erisingibwa Entebbe, Gayaza Junior School, ne Wanyange Girls School. Oluvannyuma lw'okumaliriza okusoma siniya, yagenda mu ggwanga lya Amerika okweyongerayo n'emisomo gye. Yafuna ddiguli ye eyasooka okuva mu yunivaasite ya City University of New York. Yagenda mu maaso n’afuna ddiguli ye eyookubiri mu byamawulire okuva mu New York Institute of Technology. Nnaabagereka ayambako ku Kabaka's Education Fund okulaba nti ebyenjigiriza bituuka eri abaana abataliiko mwasirizi. Abaana ab’engeri eyo bayambibwa ne basomera bwereere mu masomero ge bayingiramu. Alafuubana okulaba nga wabeerawo ebyenjigiriza eby'amaanyi naddala ku ludda lw’omwana omuwala, mu Buganda wamu ne mu Uganda okutwaliza awamu.